Uznesenie Okresného súdu Liptovský Mikuláš sp. zn. 1Pc/21/2025 z 23. 9. 2025
Uznesenie Okresného súdu Liptovský Mikuláš z 23. septembra 2025, sp. zn. 1Pc/21/2025, ECLI:SK:OSLM:2025:5625202149.2

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 1Pc/21/2025 5625202149 23. 09. 2025 JUDr. Katarína Podhorcová ECLI:SK:OSLM:2025:5625202149.2
Uznesenie Okresný súd Liptovský Mikuláš sudkyňou JUDr. Katarínou Podhorcovou v právnej veci navrhovateľa A. B., nar. X. X. XXXX, trvale bytom C. XXX/XX, D. C., ako osoby oprávnenej z vyživovacej povinnosti, zastúpeného advokátkou JUDr. Annou Járošovou, so sídlom Námestie Osloboditeľov 795/34, Liptovský Mikuláš, proti C. C. B., nar. XX. X. XXXX, trvale bytom E. XXX/XX, D. F., ako osobe povinnej z vyživovacej povinnosti, zastúpeného advokátkou JUDr. Luciou Uhelovou, so sídlom advokátskej kancelárie Garbiarska 2584, Liptovský Mikuláš, v konaní o návrhu na určenie výživného na plnoleté dieťa, takto rozhodol: I. Súd s c h v a ľ u j e zmier tohto znenia: 1. C. C. B. je p o v i n n ý prispievať na výživu svojho plnoletého syna A. B., nar. X. X. XXXX, nasledovne: za obdobie od 20. 6. 2025 do 30. 6. 2025 po 340,- eur mesačne, za obdobie od 1. 7. 2025 do 31. 8. 2025 sumou po 250,- eur mesačne, a od 1. 9. 2025 sumou po 340,- eur mesačne, vždy do 25. dňa v mesiaci za príslušný mesiac. 2. Zameškané výživné za obdobie od 20. 6. 2025 do 31. 8. 2025 vo výške 624,- eur sa otec plnoletého syna z a v ä z u j e splácať v pravidelných mesačných splátkach vo výške 50,- eur spolu s bežným výživným, počnúc mesiacom september 2025. II. Žiaden z účastníkov n e m á nárok na náhradu trov konania. odôvodnenie: Písomné vyhotovenie uznesenia neobsahuje odôvodnenie, lebo po vyhlásení uznesenia na pojednávaní za prítomností všetkých účastníkov a ich zástupcov sa účastníci a ich zástupcovia vzdali odvolania (§ 2 Civilného mimosporového poriadku /ďalej len CMP/, § 221 písm. a/, § 234 ods. 2 Civilného sporového poriadku, /ďalej len CSP/, § 368 CSP). Poučenie: Proti tomuto uzneseniu v časti výroku o schválení zmieru (výrok I.) odvolanie nie je prípustné (§ 357 CSP). Proti tomuto uzneseniu v časti výroku II. možno podať odvolanie v lehote do 15 dní odo dňa jeho doručenia na Okresnom súde Liptovský Mikuláš. V odvolaní sa popri všeobecných náležitostiach podania (ktorému súdu je určené, kto ho robí, ktorej veci sa týka, čo sa ním sleduje, podpis) uvedie, proti ktorému rozhodnutiu smeruje, v akom rozsahu sa napáda, za kých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha(odvolací návrh).
Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP).

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2025:5625202149.2 (dáta aktuálne k 10. 11. 2026). Záväzné je znenie zverejnené súdom.




